Azerbaidžanin Grand Prix 2017

Azerbaidžanin Grand Prix 2017 (virallisesti 2017 Formula 1 Azerbaijan Grand Prix) oli Formula 1 -kauden  kahdeksas osakilpailu, joka ajettiin 25. kesäkuuta Bakun katuradalla Azerbaidžanissa.

Kilpailu oli ensimmäinen virallinen Azerbaidžanin Grand Prix. Myös edellisellä kaudella kilpailtiin Bakussa, mutta tuolloin kilpailun nimi oli Euroopan Grand Prix.

Aika-ajoissa Mercedeksen Lewis Hamilton ajoi kauden viidennen paalupaikkansa. Kilpailun voitti Red Bullin Daniel Ricciardo, toinen oli Mercedeksen Valtteri Bottas, joka ohitti kilpailun viimeisellä kierroksella maalisuoralla Williamsin Lance Strollin. Stroll sijoittui Formula 1 -uransa ensimmäistä kertaa palkintopallille.

 Ennen Grand Prix -viikonloppua 
Monisha Kaltenborn sai potkut Sauberin tallipäällikön paikalta ennen Azerbaidžanin Grand Prix’tä.

Kanadan kilpailun jälkeen Kansainvälinen autoliitto FIA muutti Formula 1 -sarjan sinisten lippujen sääntöjä. Kierroksella ohitettaville autoille heilutettiin aiemmin sinisiä lippuja tai näytettiin sinistä valoa, kun nopeampi kuljettaja oli alle sekunnin päässä ohitettavan auton takana. Aikaraja muutettiin uudessa säännössä 1,2 sekuntiin, minkä lisäksi tallin on varoitettava vanhan käytännön mukaisesti kuljettajaansa takaa tulevasta nopeammasta autosta ensimmäisen kerran jo kolmen sekunnin aikaeron kohdalla. Sääntömuutoksen takana on se, että tämän kauden autoilla on vaikeampi ajaa aivan toisen auton perässä.

 Viikonlopun aikataulu ja sää 
PäiväAikatauluSessioSääIlmaRataKosteusPaik.23. kesäkuuta13:00–14:3012:00–13:301. vapaat harjoitukset Aurinkoinen27–28 °C53–55 °C42–45 %17:00–18:3016:00–17:302. vapaat harjoitukset Aurinkoinen26–28 °C36–44 °C38–62 %24. kesäkuuta14:00–15:0013:00–14:003. vapaat harjoitukset Aurinkoinen26–27 °C56–57 °C56–58 %17:00–18:0016:00–17:00Aika-ajot Aurinkoinen26 °C43–49 °C60–64 %25. kesäkuuta17:00–19:0016:00–18:00Kilpailu Aurinkoinen26–28 °C38–49 °C54–69 %Lähde:

 Rengasseokset 

Formula 1 -sarjassa kaudella 2017 on käytössä seitsemän erilaista rengassarjaa: viidet renkaat on tarkoitettu kuivalle kelille ja väli- ja sadekelin renkaat on tarkoitettu märälle radalle. Pirelli valitsi kauden 2017 kahdeksanteen osakilpailuun kuivan kelin rengasseoksista punaraitaiset superpehmeät renkaat, keltaraitaiset pehmeät renkaat sekä valkoraitaiset keskikovat renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.

 Grand Prix -viikonloppu 
 Perjantain harjoitukset 
Ensimmäisten harjoitusten nopein oli Red Bull -kuljettaja Max Verstappen ennen tallikaveriaan Daniel Ricciardoa. Ferrarin Sebastian Vettel oli harjoitusten kolmanneksi nopein ennen Force Indian Sergio Péreziä, joka kolaroi rajusti radan kapeassa 8. mutkassa.

 Aika-ajot 
SijaNroKuljettajaTalliOsioiden ajatLähtöruutu1. osio2. osio3. osio144 Lewis HamiltonMercedes1.41,9831.41,2751.40,5931277 Valtteri BottasMercedes1.43,0261.41,5021.41,027237 Kimi RäikkönenFerrari1.42,6781.42,0901.41,693345 Sebastian VettelFerrari1.42,9521.41,9111.41,8414533 Max VerstappenRed Bull Racing-TAG Heuer1.42,5441.41,9611.41,8795611 Sergio PérezForce India-Mercedes1.43,1621.42,4671.42,1116731 Esteban OconForce India-Mercedes1.43,0511.42,7511.42,1867818 Lance StrollWilliams-Mercedes1.43,6131.42,2841.42,7538919 Felipe MassaWilliams-Mercedes1.43,1651.42,7351.42,7989103 Daniel RicciardoRed Bull Racing-TAG Heuer1.42,8571.42,2151.43,414101126 Daniil KvjatToro Rosso-Renault1.42,9271.43,186111255 Carlos SainzToro Rosso-Renault1.43,4891.43,347151320 Kevin MagnussenHaas-Ferrari1.44,0291.43,796121427 Nico HülkenbergRenault1.43,9301.44,267131594 Pascal WehrleinSauber-Ferrari1.44,3171.44,603141614 Fernando AlonsoMcLaren-Honda1.44,33419178 Romain GrosjeanHaas-Ferrari1.44,46816189 Marcus EricssonSauber-Ferrari1.44,79517192 Stoffel VandoorneMcLaren-Honda1.45,030182030 Jolyon PalmerRenaultEi aikaa20 107 % aika: 1.49,121Lähde:

 Kilpailu 
Ennen kilpailun alkua Lewis Hamiltonille sattui pieni ulosajo matkalla lähtöruudukkoon, mutta hän pääsi kuitenkin jatkamaan välittömästi matkaansa. Kilpailun lähdön jälkeen radan toisessa mutkassa suomalaiskuljettajat Valtteri Bottas ja Kimi Räikkönen kolaroivat keskenään, Räikkösen yrittäessä ohitusta Bottaksesta ulkokautta. Bottaksen eturengas puhkesi tilanteen seurauksena ja Räikkönen putosi kilpailun viidenneksi. Bottaksen autoon vaihdettiin varikolla etusiipi ja pehmeät renkaat. Tuomaristo tutki suomalaisten kolarin, muttei rankaissut kumpaakaan osapuolta. Bottas jäi varikkopysähdyksen myötä kierroksen jälkeen muista. Kilpailun viidennellä kierroksella Daniel Ricciardo tuli tekemään varikkopysähdyksen 9. sijalta ja putosi 17:nneksi. Kilpailun kahdeksannella kierroksella Renault’n Jolyon Palmer keskeytti autonsa voimayksikön rikkouduttua. Kaksi kierrosta myöhemmin Daniil Kvjat joutui keskeyttämään elektroniikkavikaan. Tästä kaksi kierrosta myöhemmin oli Max Verstappenin vuoro keskeyttää laskeneen öljynpaineen takia.

12. kierroksella turva-auto tuli radalle, koska Kvjatin autoa ei saatu muutoin siirrettyä turvallisesti pois radalta. Kaikki kuljettajat kävivät varikolla turva-auton tultua radalle, ja useat kuljettajat kommentoivat radioihinsa turva-auton ajavan jopa vaarallisen hitaasti. Kierrosella jäänyt Valtteri Bottas ajatettiin turva-auton takana muiden kanssa samalle kierrokselle. Hän ajoi kilpailussa 17. sijalla. Turva-auto poistui radalta kilpailun 16. kierroksella. Kimi Räikkösen lähtö turva-auton takaa epäonnistui, sillä niin Esteban Ocon kuin Felipe Massa pääsivät Räikkösestä ohi. Räikkösen autosta irtosi osia radalle lähtösuoralla, jolla Ocon ja Massa tulivat ohi. Räikkösen auton osien vuoksi radalle tarvittiin jälleen turva-auto ja Bottas sai ajettua autoletkan kiinni.

Kilpailun 21. kierroksella turva-auto poistui uudestaan radalta. Ennen turva-auton poistumista 20. kierroksen lopussa Lewis Hamilton hidasti ja keräsi muut kuljettajat peräänsä letkaan, jolloin Sebastian Vettel törmäsi Hamiltonin auton perään. Vettel tuohtui tilanteesta ja ajoi Hamiltonin vierelle huitoen kädellään vihaisesti. Tällöin heidän autonsa olivat uudelleen kontaktissa, autojen renkaiden koskettaessa toisiaan. Uusintalähdön tapahduttua Esteban Ocon pakotti tallikaverinsa Sergio Pérezin ahtaaseen väliin, jolloin molempien kuljettajien autot kärsivät vaurioita osuttuaan toisiinsa. Kimi Räikkösen takarengas hajosi uusintalähdön jälkeen ja rikkoutunut rengas vaurioitti auton lattiaa ja takasiipeä.

Force India -kaksikon kolarin seurauksena radalle levisi niin paljon romua, että turva-auto tuli jälleen radalle ja lopulta kilpailu keskeytettiin punaisilla lipuilla kierroksella 22. Kilpailun keskeytyksen aikana tuomaristo ilmoitti tutkivansa Vettelin ja Hamiltonin turva-auton takana tapahtuneen kolarin. Kilpailun jatkuttua myös Kimi Räikkönen ja Sergio Pérez jatkoivat kilpailua, vaikka he kerkesivät jo keskeyttää ennen punaisia lippuja ja heidän autonsa olivat varikkopilttuissa. Molempien kuljettajien autot saatiin kuitenkin korjattua ennen kilpailun jatkumista, joten he pääsivät muiden mukana matkaan. Kilpailun uusintalähdön tapahduttua turva-auton takaa kierroksella 24 Daniel Ricciardo nousi kolmanneksi ohittamalla avausmutkassa molemmat Williamsit ja Nico Hülkenbergin.

25. kierroksella Hülkenberg keskeytti kuudennelta sijalta ulosajon seurauksena ja pian tämän jälkeen myös Felipe Massa keskeytti. 29. kierroksella Lewis Hamiltonin päänsuojus irtosi osittain. Hamilton yritti alkuun käsillään lukita päänsuojusta takaisin paikoilleen, mutta joutui tulemaan kierroksella 31 varikolle vaihtamaan sen. Hamiltonin tullessa varikolle Sebastian Vettelille tuomittiin kymmenen sekunnin stop and go -rangaistus turva-auton takana tapahtuneesta kolarista Hamiltonin kanssa. Kärsittyään rangaistuksen Vettel palasi radalle täpärästi Hamiltonin edelle.

34. kierroksella myös Räikkönen ja Pérez saivat kymmenen sekunnin stop and go -rangaistukset heidän talliensa korjattua molempien autoja varikkopilttuussa kilpailun ollessa keskeytynyt. Autoja olisi sääntöjen mukaan pitänyt korjata varikkosuoralla. Kierrosta myöhemmin Valtteri Bottas ohitti Fernando Alonson ja nousi kilpailussa viidennelle sijalle. 40. kierroksella Bottas nousi jo kilpailun kolmannelle sijalle ohittamalla Oconin ja lähti ajamaan takaa toisena ollutta Lance Strollia. Kilpailua johtanut Daniel Ricciardo oli tässä vaiheessa reilut neljä sekuntia Strollin edellä. 49. kierroksella Räikkönen keskeytti.

Kilpailun viimeisen kierroksen päätteeksi Daniel Ricciardo voitti kilpailun. Valtteri Bottas ohitti Lance Strollin juuri ennen maaliviivaa ja sijoittui toiseksi. Stroll oli Bottaksen ohituksen jälkeen kolmas. Vettel oli neljäs, Hamilton viides, Esteban Ocon kuudes, Kevin Magnussen seitsemäs ja Carlos Sainz kahdeksas ennen Fernando Alonsoa, joka yhdeksännellä sijallaan saavutti McLaren Hondan kauden ensimmäiset pisteet. Pascal Wehrlein sai kilpailun viimeisen pisteen ollen kymmenes.

Red Bull voitti valmistajan palkinnon, jonka otti palkintokorokkeella vastaan Pierre Waché. Kuljettajia haastatteli palkintokorokkeella entinen Formula 1 -kuljettaja David Coulthard.

Formula 1.comin virallisessa äänestyksessä päivän kuljettajaksi valittiin Williamsin Lance Stroll.

 Kilpailun tulokset 
SijaNroKuljettajaValmistajaKierroksetAika/KeskeytysLähtoruutuPisteet1.3 Daniel RicciardoRed Bull Racing-TAG Heuer512:03.55,57310252.77 Valtteri BottasMercedes51 +3,9042183.18 Lance StrollWilliams-Mercedes51 +4,0098154.5 Sebastian VettelFerrari51 +5,9764125.44 Lewis HamiltonMercedes51 +6,1881106.31 Esteban OconForce India-Mercedes51 +30,298787.20 Kevin MagnussenHaas-Ferrari51 +41,7531368.55 Carlos SainzToro Rosso-Renault51 +49,4001249.14 Fernando AlonsoMcLaren-Honda51 +59,55116210.94 Pascal WehrleinSauber-Ferrari51 +1.29,09315111.9 Marcus EricssonSauber-Ferrari51 +1.31,7941812.2 Stoffel VandoorneMcLaren-Honda51 +1.32,1601913.8 Romain GrosjeanHaas-Ferrari50 +1 kierros1714.†7 Kimi RäikkönenFerrari46Kolarivauriot3Kesk.11 Sergio PérezForce India-Mercedes39Istuin6Kesk.19 Felipe MassaWilliams-Mercedes25Jousitus9Kesk.27 Nico HülkenbergRenault24Ulosajo14Kesk.33 Max VerstappenRed Bull Racing-TAG Heuer12Öljynpaine5Kesk.26 Daniil KvjatToro Rosso-Renault9Elektroniikka11Kesk.30 Jolyon PalmerRenault7Voimayksikkö20Lähde:

 Johtokierrokset 
 Nro  Kuljettajat  Talli  Kierrokset 44   Lewis Hamilton  Mercedes  1–31 5   Sebastian Vettel  Ferrari  32–33 3   Daniel Ricciardo  Red Bull Racing  34–51

 DHL Fastest Pitstop 
Kilpailun nopeimman varikkopysähdyksen teki Ferrari -talli kuljettajansa Sebastian Vettelin kanssa.
 Sija  Talli  Kuljettaja  Aika1.  Ferrari   Sebastian Vettel  2,62 sekuntia2.  Red Bull Racing   Daniel Ricciardo  2,64 sekuntia3.  Force India   Esteban Ocon  2,68 sekuntia

Sijoitukset kilpailun jälkeen

+Kuljettajien pisteetSijaKuljettajaPisteet1. Sebastian Vettel1532. Lewis Hamilton1393. Valtteri Bottas1114. Daniel Ricciardo925. Kimi Räikkönen73

+Valmistajien pisteetSijaValmistajaPisteet1. Mercedes2502. Ferrari2263. Red Bull Racing1374. Force India795. Williams37

Huom!: Vain viiden parhaan sijoitukset sisällytetty.

 Muuta 
 Lance Strollin uran ensimmäinen palkintopallisija, sekä nuorin palkintopallisijalle ajanut tulokaskuljettaja.

 Katso myös 
 Formula 2 Azerbaidžanin Grand Prix 2017

 Lähteet 

2017
Luokka:Osakilpailut Formula 1 -kaudella 2017